stanford-oval/wikipedia huggingface dataset:
Michel Tétu

| Michel Tétu> Henkilötiedot |
| --- | --- |
Syntynyt: 6. elokuuta 1941 (ikä 83) Châteauroux, Ranska
Kansalaisuus:   Ranska
Michel Tétu (s. 6. elokuuta 1941 Châteauroux) on ranskalainen kilpa-autojen suunnittelija.
Ensimmäisen auton Tétu suunnitteli Ligier-tallille vuonna 1969. Auto kantoi nimeä JS1. Onnistuneeksi osoittautuneen projektin jälkeen hänet palkattiin Alfa Romeolle vuonna 1972.
Vuonna 1978 Tétu palasi Ranskaan, kun hänet palkattiin Renault'n Formula 1 -talliin. Hän suunnitteli tallille ensimmäiseksi RS10-auton, jolla ajoivat ranskalaiskuljettajat Jean-Pierre Jabouille ja René Arnoux. 1980-luvun puolivälissä Tétu siirtyi takaisin Ligierille. Kuitenkin kauden 1988 epäonnistuneen auton suunnittelun jälkeen hän sai lähteä tallista.
Ligierin jälkeen Tétu suunnitteli ajokit ranskalaiselle Larrousse-tallille, jossa hän jatkoi vielä tallin F1-sarjasta vetäytymisen jälkeenkin 1990-luvulla.
Michel Tétun suunnittelemat Formula 1 -autot:

Renault RS10
Renault RE20
Renault RE20B
Renault RE30
Renault RE30B
Renault RE30C
Renault RE40
Renault RE50
Ligier JS27
Ligier JS29B
Ligier JS29C
Ligier JS31
Venturi LC92
Larrousse LH93
Larrousse LH94
Aiheesta muualla

ChicaneF1.com
F1 News
Mick Wingert

Mick Wingert (s. 1974) on yhdysvaltalainen näyttelijä. Hänet tunnetaan muun muassa ääniroolista animaatiosarjassa Kung Fu Panda: Legends of Awesomeness.
Aiheesta muualla

Mick Wingert Internet Movie Databasessa. (englanniksi)
Midlandin piirikunta (Michigan)

Midlandin piirikunta (engl. Midland County) on Yhdysvaltojen Michiganin osavaltiossa sijaitseva piirikunta. Sen väkiluku oli 83 494 vuonna 2020. Piirikunnan hallintokeskus on Midlandin kaupunki, joka on myös Midlandin piirikunnan suurin kunta. Piirikunta on perustettu vuonna 1831.
Väestö

Vuonna 2020 Midlandin piirikunnan 83 494 asukkaasta valkoisia oli 93,8 %, aasialaisia 2,4 %, mustia 1,5 % ja alkuperäisasukkaita 0,6 %. Vuonna 2019 4,4 % asukkaista puhui kotonaan jotain muuta kieltä kuin englantia ja 4,0 % asukkaista oli syntynyt ulkomailla.
Aiheesta muualla

Kuvia tai muita tiedostoja aiheesta Midlandin piirikunta (Michigan) Wikimedia Commonsissa
Michele Adamson

Michele Adamson on psytrance-musiikkityyliin keskittynyt tuottaja sekä DJ Ibizalta. Adamson on tehnyt yhteistyötä monien psytrance-artistien kanssa, kuten Shpongle, Infected Mushroom, Violet Vision, Sub6, Ott, Younger Brother, Art of Trance, Psycraft ja Astrix.
Adamson on julkaissut debyyttialbuminsa Fallen Angel (2005), jonka sisältö on pääsääntöisesti ambienttia. Uusi levy, joka edustaa selkeästi enemmän psytrance-tyylisuuntaa, julkaistiin 19. joulukuuta 2007.
Diskografia

Fallen Angel (Agitato Records 2005)
Strange Arrangements (Farm Records 2007)
Aiheesta muualla

Virallinen sivusto (Arkistoitu – Internet Archive)
Myspace-sivusto
Adamson Discogs-sivustolla
Adamsonin haastattelu Fullonline.net -sivustolla (Arkistoitu – Internet Archive) (kesäkuu 2005)
Maanviljelyskoulu

Maanviljelyskoulu oli aiemmin Suomessa toiminut maatalousalan oppilaitos.
Maanviljelyskoulu 1930-luvun Suomessa

Maanviljelyskoulun tarkoituksena oli antaa itsenäisiksi maanviljelijöiksi ja työnjohtajiksi aikoville henkilöille maataloudellista ammattiopetusta ja käytännöllistä harjaantumista maataloudessa. Maanviljelyskoulu voitiin sijoittaa vain valtion omistamalle tilalle.
Maanviljelyskoulu oli maataloushallituksen valvonnan alainen ja sen toimintaa valvoi paikallinen johtokunta, johon asianomainen maanviljelys- tai talousseura ja maataloushallitus valitsivat kumpikin yhden jäsenen ja yhden varajäsenen kolmeksi vuodeksi kerrallaan ja johon kolmantena jäsenenä kuului koulun johtaja.
Maanviljelyskoulu 1930-luvun Suomessa > Opetus

Maanviljelyskoulun oppikausi kesti kaksi vuotta, ja se jakaantui harjoittelujaksoon sekä tietopuoliseen jaksoon harjoitteluineen.
Maanviljelyskoulu 1930-luvun Suomessa > Opetus > Harjoittelujakso

Harjoittelujaksolla, joka kesti yhden vuoden, tuli oppilaiden suorittaa kaikkia tilalla esiintyviä töitä sekä saada tietopuolista alkeisopetusta kuutena talvikuukautena keskimäärin kaksi tuntia päivää kohti seuraavissa aineissa:
Tämän lisäksi oppilaille annettiin kesäkauden kuluessa sopivina aikoina ammattiopetusta selittelyjen muodossa tai retkeilyjen yhteydessä.
Maanviljelyskoulu 1930-luvun Suomessa > Opetus > Tietopuolinen oppijakso

Tietopuolisella oppijaksolla annettiin opetusta seuraavissa aineissa:
Opetukseen voitiin sisällyttää muitakin yleistä kansalaissivistystä kohottavia aineita.
Maanviljelyskoulu 1930-luvun Suomessa > Pääsyvaatimukset

Päästäkseen oppilaaksi kouluun tuli hakijan olla 18 vuotta täyttänyt ja esittää seuraavat todistukset:
todistus siitä, että hän on hyvämaineinen;
todistus, ettei häntä vaivaa tarttuva tauti ja että hänellä muutenkin on hyvä terveys;
todistus siitä, että hän on suorittanut ylemmän kansakoulun oppikurssin
holhoojan suostumus, jos hän on vajaavaltainen;
todistus, että hän on vähintään yhden vuoden ajan ottanut osaa maataloustöihin.
Koulun tietopuoliselle jaksolle voitiin ottaa lisäoppilaaksi henkilöitä, jotka olivat suorittaneet vähintään yhden kesäkauden valvonnanalaisen harjoittelun sekä pääsytutkinnon niissä aineissa, joita harjoittelujaksolla oli luettu.
Marisa Tomei

| Marisa Tomei |
| --- | --- |
 Marisa Tomei Berliinin elokuvajuhlilla vuonna 2023.
Henkilötiedot
Syntynyt: 4. joulukuuta 1964 (ikä 59) Brooklyn, New York, New York, Yhdysvallat
Ammatti:  näyttelijä
Näyttelijä
Aktiivisena:  1983–
Merkittävät roolit:  Serkkuni Vinny   Satimessa
Aiheesta muualla
IMDb 
Elonet
AllMovie
Svensk Filmdatabas
Marisa Tomei (s. 4. joulukuuta 1964 Brooklyn, New York, Yhdysvallat) on amerikan­italialainen Oscar-palkittu näyttelijä.
Ura

Tomei aloitti näyttelemisen pitkä­kestoisessa saippuasarjassa As the World Turns, jossa esiintyi muutaman kauden ajan. Vuonna 1987 Tomei sai roolin tilannekomediasarjasta A Different World. Läpi­murtonsa valko­kankaalla Tomei teki elokuvassa Serkkuni Vinny, josta hän voitti Oscar-palkinnon parhaasta nais­sivu­osasta. Vuonna 2001 Tomei sai sekä Oscar- että Golden Globe -ehdokkuuden elo­kuvasta Satimessa.
Elokuvien lisäksi Tomei on näytellyt useissa Broadway-näytelmissä. Hän on esiintynyt muun muassa Oscar Wilden näytelmässä Salome.
Valikoitu filmografia

| Televisio> Vuosi | Televisio> Sarja | Televisio> Rooli |
| --- | --- | --- |
| 1983–1985 | As the World Turns | Marcy Thompson |
| 1987 | A Different World | Maggie Lauten |
Marisa Tomein filmografia

Marisa Tomei vuoden 2009 Oscar-gaalassa.
Tämä on Marisa Tomein filmografia.
Televisio

| Vuosi | Suomenkielinen nimi | Alkuperäinen nimi | Rooli | Huomioita |
| --- | --- | --- | --- | --- |
| 1983–1985 | As the World Turns | As the World Turns | Marcy Thompson | vakituinen rooli |
| 1987 | A Different World | A Different World | Maggie Lauten | 21 jaksoa |
| 2003 | Simpsonit | The Simpsons | Sara Sloane | äänirooli; 1 jakso |
| 2006 | Asema 62 | Rescue Me | Angie Gavin | 4 jaksoa |
Midnattsolscupen

Midnattsolscupen (suom. Keskiyön auringon cup) oli vuosina 1982–2011 Ruotsin Tornionlaaksossa järjestetty jalkapalloturnaus, jonka pelipaikkoina olivat Ylitornio ja Pajala. Nimensä mukaisesti ottelut pelattiin lähinnä iltaisin ja öisin keskiyön auringon valossa.
Turnaus oli tarkoitettu Norjan, Ruotsin ja Suomen pohjoisosien alasarjajoukkueille, mutta joinakin vuosina olivat mukana myös moskovalaiset Spartak Auto sekä FK Stolitsa, joista jälkimmäinen pelasi Venäjän neljännellä sarjatasolla. Midnattsolscupeniin osallistui parhaimmillaan yli 30 joukkuetta, mutta turnaus lopetettiin vuoden 2011 jälkeen osanottajien vähyyden vuoksi. Ainoa Midnattsolscupenin voittanut suomalaisjoukkue oli rovaniemeläinen FC Santa Claus vuonna 1994.
Voittajat

| --- | --- |
 1982 –  IFK Tärendö  1983 –  Gällivare SK  1984 –  Gällivare SK  1985 –  Kiruna FF  1986 –  Grovfjord IL  1987 –  Notvikens IK  1988 –  Rutviks SK  1989 –  Rutviks SK  1990 –  Rutviks SK  1991 –  Assi IF  1992 –  Haparanda FF  1993 –  Haparanda FF  1994 –  FC Santa Claus  1995 –  Assi IF  1996 –  Kiruna FF :  1997 –  Kiruna FF  1998 –  IFK Kalix  1999 –  Assi IF  2000 –  Spartak Auto  2001 –  Malmbergets AIF  2002 –  Kiruna FF  2003 –  Polcirkeln/Svanstein FF  2004 –  Spartak Auto  2005 –  Kiruna FF  2006 –  Spartak Auto  2007 –  Spartak Auto  2008 –  Kiruna FF  2009 –  Luleå SK  2010 –  FK Stolitsa  2011 –  FK Stolitsa
Aiheesta muualla

Midnattsolscupenin tuloksia vuosilta 2003–2008 (Arkistoitu – Internet Archive)
Minttu

Wikisanakirjassa on tähän liittyvä sananselitys: .
Minttu voi tarkoittaa seuraavia:
mintut (Mentha), kasvisuku
Minttu, suomalainen naisen etunimi
Minttu, Maikki Harjanteen lastenkirjojen hahmo
Minttu Likööri, Chymoksen tekemä alkoholipitoinen juoma.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Minttu”, voi hakea sivunnimihaulla, laajalla sivunnimihaulla tai tekstihaulla.
Lydia Shum

| Lydia Shum> 沈殿霞.Henkilötiedot |
| --- | --- |
Syntynyt: 21. heinäkuuta 1945  Shanghai, Kiinan tasavalta
Kuollut: 19. helmikuuta 2008 (62 vuotta)  Hongkong
Ammatti:  näyttelijä, koomikko
Lapset:  1
Näyttelijä
Aktiivisena:  1960–2008
Merkittävät roolit:  One Tree Peach Blossom Thousands of Red Enjoy Yourself Tonight
Aiheesta muualla
IMDb
Lydia Shum Din-ha (kiin.: 沈殿霞; Jyutping: Sam2 Din6-haa4; 21. heinäkuuta 1945 – 19. helmikuuta 2008) oli hongkongilainen näyttelijä ja koomikko.
Elämäkerta

Shum syntyi Shanghaissa vuonna 1945. Perhe muutti Hongkongiin vuonna 1958.
Shum oli naimisissa näyttelijä Adam Chengin kanssa. Parilla on yksi tytär, Joyce Cheng, joka on luonut uraa laulajana Kanadassa.
Shum sairasti diabetesta ja verepainetautia. Hän kuoli maksasyöpään 19. helmikuuta 2008. Muistotilaisuus pidettiin 2. maaliskuuta. Hänet on haudattu Forest Lawn Memorial Park -puistoon Kanadaan..
Ura ja muistaminen

Shumin ensimmäinen rooli oli elokuvassa One Tree Peach Blossom Thousands of Red vuonna 1960.
TV-sarja, joka teki Shumista sensaation oli Enjoy Yourself Tonight, joka oli Hongkongin yleisradioyhtiön TVB:n versio Saturday Night Live -ohjelmasta..
Urallaan Shum tunnettiin nimellä lempinimellä Fei Fei (kiin.: 肥肥; Jyutping: Fei4-fei4; ’Pullukka’). Hän oli erittäin pidetty ja tuli tunnetuksi myös silmälasiensa paksuista kehyksistä.
Kuullessaan näyttelijän kuolemasta Hongkongin hallintojohtaja Donald Tsang kertoi, että Shumin ”nauru on ollut keskeinen osa Hongkongissa kasvamista ja tuonut paljon iloa meille kaikille”. Vancouverin pormestari Sam Sullivan ilmoitti, että kaupunki juhlistaa Fei Fei -päivää Shumin kunniaksi.
Mohamed Mohamed

Mohamed Hassan Mohamed (s. 23. elokuuta 1993 Mogadishu) on somalialainen yleisurheilija. Hän kilpaili vuoden 2012 kesäolympialaisissa Lontoossa. Hän osallistui siellä miesten 1 500 metrin juoksuun, mutta putosi ensimmäisellä kierroksella jäätyään eränsä kolmanneksitoista.
Mohamed asui kaksi vuotta Jemenissä paettuaan kotimaastaan, mutta palasi sitten Mogadishuun.
Mikrokosmos (Marvel)

Mikrokosmos (esiintynyt Suomessa myös nimellä Mikromaailma) on Marvel-kustantamon luoma kuvitteellinen rinnakkaistodellisuus. Käsitteen keksivät Stan Lee ja Jack Kirby ja Mikrokosmos esiintyi ensimmäisen kerran amerikkalaisen Fantastic Four Annual-lehden numerossa 5 (1967).
Suomessa Mikrokosmos esiintyi ensimmäisen kerran Ihmesarjan numerossa 34 (1968).
Kuvaus ja historiaa

Mikrokosmos on Ihmenelosten johtajan Reed Richardsin löytämä ulottuvuus, joka sijaitsee rinnakkaisella tasolla normaalin Marvel-universumin kanssa. Alussa ulottuvuuteen pääsi ainoastaan erikoisten laitteiden ja menetelmien avulla (pääasiallisesti kutistumalla atomitasolle ja yli). Uskomus, että ulottuvuus sijaitsee atomeissamme on saanut aikaan Herra Fantastisen hokeman fraasin "On olemassa maailmoja maailmojen sisällä."
Mikrokosmos ei kuitenkaan ole mikroskooppisen pieni ulottuvuus, ainoastaan sinne kulkevat ulottuvuuksienväliset väylät ovat. On siis teoreettisesti mahdollista saapua samaan Mikrokosmokseen eri paikoilta maapalloa. Alun perin Marvel-universumissa sijaitsikin monta eri Mikrokosmosta, kuten Mikronauttien kotiplaneetta.
Näitä erilaisia Mikrokosmoksia ei ole enää olemassa. Peter Davidin käsikirjoittamassa Kapteeni Ihmeen seikkailussa paljastettiin, että toistaiseksi missään näkemättömässä seikkailussa Paroni Karzan ja Thanoksen välinen taistelu tuhosi kaikki Mikrokosmoksen rinnakkaisulottuvuudet yhdistäen ne yhteen ainoaan Mikrokosmokseen.
Yhdistyneen Mikrokosmoksen kenties tunnetuin asukas on Psykomies, nerokas tiedemies joka kykenee laitteillaan manipuloimaan erilaisia emootiota. Psykomies on toistuvasti vainonnut Ihmenelosia. Mikrokosmos on myös salaperäisen Enigma-voiman alkuperä, joka toistuvasti manifestoituu maapallolle Kapteeni Universumin muodossa.
Mikrokosmos (Bartók)

Mikrokosmos (unk. Mikrokozmosz; Sz. 107, BB 105) on Béla Bartókin säveltämä kuusiosainen pianomusiikin kokoelma, joka sisältää kaikkiaan 153 kappaletta. Kappaleiden vaikeustaso on kasvava: teos alkaa aloittelijoille suunnatuilla kappaleilla ja etenee kappaleisiin, jotka haastavat taitavatkin soittajat. Bartók aloitti työnsä vuonna 1926 ja jatkoi sen parissa koko 1930-luvun.
Mikrokosmoksen osat I ja II – yhteensä 66 kappaletta – säveltäjä omisti pojalleen Peterille, jolle ne oli alun perin tarkoitettu. Useat näistä kappaleista ovat teknisiä harjoituksia, mutta myös niiden sävelkieli on kiinnostavaa unkarilaisine kansansävelmineen ja tonaalisuudesta poikkeavine harmonioineen. Osien III–IV 55 kappaletta ovat harmonialtaan ja teknisiltä vaatimuksiltaan monimutkaisempia, ja niissä näkyy Franz Lisztin vaikutus. Viimeisten osien (V–VI) kappaleet ovat ammattipianistien konserttikappaleita. Niiden kontrapunkti on tiheämpää ja rytmit synkooppeineen ja tanssirytmeineen monimutkaisempia.
Levytyksiä

Naxos: Mikrokosmos (Complete) (8.557821-22), esittäjä: Jenő Jandó
Mikrokytkin

Mikrokytkin rullalla
Mikrokytkimiä
Mikrokytkin on elektroninen kytkin, jonka tilan muutokseen tarvitaan vain pieni voima. Ne ovat hyvin kestäviä. Niitä käytetään mm. kolikkoautomaateissa.
Historia

Ensimmäisen mikrokytkimen kehitti Philip Kenneth McGall Freeportissa, Illinoisin osavaltiossa vuonna 1932, ollessaan töissä Burgess Battery Companyssä.
Midlothian

| Midlothian Meadhan Lodainn |
| --- | --- |
 Borthwickin linna sijaitsee Midlothianin alueella
 Alueen sijainti Skotlannissa
 Koordinaatit: 55°53′N, 03°04′W 
Valtio:  Yhdistynyt kuningaskunta
Maa:  Skotlanti
Hallinto:  
 – hallinnollinen keskus:  Dalkeith
Pinta-ala:  354 km²
Väkiluku (2015):  87 390
 – väestötiheys:  246,9 as./km²
Lyhenteet:  
 – ISO 3166:  GB-MLN
 
Hallintoalueen internetsivut
Midlothian (gaeliksi Meadhan Lodainn, skotiksi Midlowden) on yksi Skotlannin 32:sta hallintoalueesta (council area). Siellä on arviolta 87 390 asukasta (vuonna 2015) ja sen pinta-ala on 354 neliökilometriä.
Hallintoalue syntyi vuonna 1996, kun Lothianin alue jaettiin uudelleen.
Kyliä ja kaupunkeja

| --- | --- |
 Auchendinny  Bilston  Bonnyrigg  Borthwick  Carrington  Dalkeith  Danderhall  Easthouses  Edgehead  Fala  Fushiebridge  Gorebridge  Gowkshill  Hillend  Howgate  Lasswade:  Leadburn  Loanhead  Mayfield  Millerhill  Milton Bridge  Newbattle  Newtongrange  Nine Mile Burn  North Middleton  Pathhead  Penicuik  Rosewell  Roslin  Shawfair  Silverburn  Temple
Aiheesta muualla

Kuvia tai muita tiedostoja aiheesta Midlothian Wikimedia Commonsissa
Hallintoalueen internetsivut
Skotlannin hallintoalueet
Aberdeen
Aberdeenshire
Angus
Argyll ja Bute
Clackmannanshire
Dumfries ja Galloway
Dundee
Edinburgh
Etelä-Ayrshire
Etelä-Lanarkshire
Falkirk
Fife
Glasgow
Inverclyde
Itä-Ayrshire
Itä-Dunbartonshire
Itä-Lothian
Itä-Renfrewshire
Länsi-Dunbartonshire
Länsi-Lothian
Midlothian
Moray
Orkney
Perth ja Kinross
Pohjois-Ayrshire
Pohjois-Lanarkshire
Renfrewshire
Scottish Borders
Shetland
Stirling
Ulko-Hebridit
Ylämaa
Misséni

| Misséni |
| --- | --- |
 Misséni
 Koordinaatit: 10°19′4″N, 6°4′36″W 
Valtio:  Mali
Alue:  Sikasson alue
Piiri:  Kadiolon piiri
Hallinto:  
 – Hallinnon tyyppi:  maalaiskunta
Väkiluku (2009):  47 700
Infobox OKVirheellinen NIMI-arvo: 
Misséni on maalaiskunta ja sen keskuskylä Sikasson alueen Kadiolon piirissä Malissa. Se sijaitsee lähellä Norsunluurannikon rajaa 50 kilometriä Kadiolosta lounaaseen. Kunnassa on 47 700 ja keskuskylässä 3 100 asukasta (vuonna 2009).
Missénin kunta rajoittuu pohjoisessa Kadiolon piirin Fouroun, Dioumaténén ja Kadiolon kuntiin ja muissa ilmansuunnissa Norsunluurannikkoon. Maisemaa leimaavat tasangot, kukkulat ja kalliot. Länsirajalla virtaa Banin alkujoki Bagoé. Seutu kuuluu Sudanin ja Guinean siirtymävyöhykkeeseen. Kasvillisuus on heinä- ja metsäsavannia.
Kuntaan kuuluu 19 kylää. Niistä suurin on 26 800 asukkaan Massiogo. Asukkaat ovat senufoja, miniankoja, fulbeja ja bambaroita. Yleisimmät kielet ovat senufo ja bambara. Uskontoja ovat animismi, islam ja kristinusko.
Liikenneyhteydet ovat heikot varsinkin sadekautena. Paikallisia elinkeinoja ovat maanviljely, karjanhoito, kalastus, keräily, käsityöammatit, kaupankäynti ja kullankaivuu. Tärkeimmät viljelykasvit ovat maissi, durra, hirssi ja riisi. Myytäväksi kasvatetaan puuvillaa. Kotieläimiä ovat naudat, lampaat, vuohet, aasit, siipikarja ja siat.
Vuonna 2005 löydetty Massiogon kultaesiintymä on houkutellut kuntaan tuhansia kaivajia Malista ja Norsunluurannikolta. Kultaryntäys on aiheuttanut paljon erilaisia ongelmia.
Mohamed Koroma

| Henkilötiedot |
| --- | --- | --- | --- |
Syntymäaika: 11. kesäkuuta 1988 (ikä 36)
Pelipaikka: keskikenttäpelaaja
Pituus: 177 cm
Paino: 70 kg
Seura
Seura: TPV
Pelinumero: 8
Seurat
| Vuodet | Seura | O | (M) |
| 2006–2008 | TPV | 66 | (8) |
| 2008–2009 | MFK Topvar Topoľčany | 14 | (1) |
| 2009 | PP-70 | 8 | (2) |
| 2010–2011 | Haka | 33 | (0) |
| 2011 | → I-Kissat (laina) | 2 | (0) |
| 2012 | FC Hämeenlinna | 21 | (1) |
| 2013–2018 | TPV | 113 | (34) |
| 2019-2020 | NoPS | 34 | (6) |
| 2021- | TPV | 36 | (3) |
| Yhteensä | Yhteensä | 338 | (55) |
 Seurajoukkueuran tilastot kattavat vain kansalliset sarjat, päivitetty 2. kesäkuuta 2024.
Mohamed Koroma (s. 11. kesäkuuta 1988) on sierraleonelainen jalkapalloilija, pelipaikaltaan keskikenttäpelaaja. Hän on 177 senttimetriä pitkä ja painaa 70 kilogrammaa. Koroma edustaa Kakkosen Tampereen Pallo-Veikkoja.
Koroma on pelannut lähes koko uransa Suomessa. Hän oli nostamassa TPV:tä Ykköseen kaudella 2006 ja edusti seuraa Ykkösessä kausina 2007 ja 2008, jonka jälkeen hän siirtyi Slovakian kolmanneksi korkeimmalla sarjatasolla pelanneeseen MFK Topvar Topolcanyyn. Kaudella 2009 Koroma pelasi Kakkosta PP-70:ssä. Kaudeksi 2010 hän siirtyi ensimmäistä kertaa pääsarjatasolle, FC Hakaan, jossa hän pelasi myös seuraavan kauden. Yhteensä Koroma edusti Hakaa 33:ssa liigaottelussa, joissa hän ei tehnyt maaleja. Kaudeksi 2012 hän siirtyi Ykkösen FC Hämeenlinnaan. Koroma palasi Kakkoseen ja TPV:hen kaudeksi 2013.
Michele Angiolillo

Michele Angiolillo.
Michele Angiolillo Lombardi (15. kesäkuuta 1871 Foggia, Italia – 20. elokuuta 1897 Bergara, Espanja) oli italialainen anarkisti, joka vuonna 1897 ampui Espanjan pääministerin Antonio Cánovas del Castillon. Murha oli kosto vuotta aikaisemmin tapahtuneista katalonialaisten anarkistien teloituksista.
Tausta

Foggiassa syntyneen Angiolillon elämästä ei tiedetä paljoakaan. Hän oli ennen Espanjaan saapumistaan asunut Englannissa, jossa oli tavannut maanpaossa olleita espanjalaisia anarkisteja. Angiolillo tapasi ilmeisesti myös Kuubasta paenneen anarkistikirjailijan Fernando Tarrida del Mármolin, jolta hän sai tietoa vuotta aikaisemmin Barcelonassa käydystä oikeudenkäynnistä. Siinä viisi anarkistia oli tuomittu kuolemaan uskonnollisen Corpus Christi -juhlan aikana tapahtuneesta pommi-iskusta, jossa kuoli viisi siviiliä ja yksi poliisi. Terrori-iskun tekijää ei saatu selville ja sitä epäiltiin jopa poliisin järjestämäksi. Viranomaiset kuitenkin pidättivät tapauksen johdosta satoja anarkisteja, joilta kidutettiin tunnustuksia Montjuïcin linnoituksessa. Teloitetuista tiettävästi ainoastaan yksi olisi edes voinut olla mahdollinen pommi-iskun tekijä. Pääministeri Castillo oli myös aikaisemmin kohdistanut vastaavaa poliittista terroria työväenliikkeen aktiiveja kohtaan.
Erään tiedon mukaan Angiolillo olisi aluksi suunnitellut Espanjan kuninkaallisten murhaamista, mutta puertoricolainen itsenäisyystaistelija Ramón Emeterio Betances olisi sen sijaan suositellut kohteeksi pääministeri Castilloa. Angiolillo ja Betances tapasivat toisensa Pariisissa.
Murhan suunnittelu ja toteutus

Angiolillo saapui Barcelonaan Ranskasta Marseillen kautta. Kaupungissa hän keräsi aluksi varoja salamurhaa varten ja joutui ilmeisesti myös pidätetyksi. Angiolillo kuitenkin vapautettiin, koska mitään todisteita ei ollut ja myös hänen maineensa oli täysin puhdas. Barcelonasta Angiolillo matkusti Madridiin, josta hän hankki väärän henkilöllisyyden esiintyen italialaisen oikeistolehden toimittajana. Madridista Angilillo jatkoi matkaansa kohti Baskimaalla sijaitsevaa Mondragónin kaupunkia, jossa sijaitsevassa Santa Águedan kylpylässä pääministeri Castillo puolisoineen lomaili. Hänellä oli mukanaan kaksi revolveria sekä dynamiittia. Angiolillo päätti murhata Castillon ampumalla, koska hän halusi välttää sivullisten vahingoittumisen.
Angiolillo ampui Castilliota kolmasti lähietäisyydeltä elokuun 8. päivän aamuna Mondragónissa, Baskimaalla, tämän istuessa penkillä kahdestaan vaimonsa kanssa. Castillo kuoli välittömästi. Murhan jälkeen Angiolillo antautui suunnitelmansa mukaisesti ilman vastarintaa ja kuljetettiin läheisessä Vergaran kaupungissa sijaitsevaan varuskuntaan. Hänet tuomittiin sotaoikeudessa, vaikka Angiolillo luonnollisesti oli siviili. Murhan syyksi hän kertoi anarkistien teloitusten lisäksi filippiiniläisen vapaustaistelijan José Rizalin kuolemantuomion. Michele Angiolillo teloitettiin Vergarassa 20. elokuuta 1897 garrotella kuristamalla.
Aiheesta muualla

Kuvia tai muita tiedostoja aiheesta Michele Angiolillo Wikimedia Commonsissa
Angiolillo ampuu pääministeri Castillon. Piirros vuodelta 1902.
Mintilógli

| Mintilógli Μιντιλόγλι |
| --- | --- |
 Mintilógli
 Koordinaatit: 38°11′3″N, 21°42′5″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Länsi-Kreikka
Alueyksikkö:  Akhaia
Kunta:  Patras
Hallinto:  
 – Asutustyyppi:  kaupunki
 – Kallikrates-koodi:  3701040201
Väkiluku (2011):  2 120
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Mintilógli (kreik. Μιντιλόγλι, kath.kreik. Μιντιλόγλιον, Mintilóglion) on Kreikan kaupunki, joka kuuluu hallinnollisesti Patraksen kuntaan, Akhaian alueyksikköön ja Länsi-Kreikan alueeseen. Sen väkiluku on 2 120 (vuonna 2011).
Kaupungille nimensä antaneen Panagís Kouteliótiksen eli Mintílogloun (turkkia, ”Mytileneläinen”) talon rauniot Mintilóglissa.
Mintilóglin pieni kaupunki sijaitsee noin kahdeksan kilometriä etelälounaaseen Patraksen keskustasta. Mintilógli muodostaa myös laajemman kaupunkiyhdyskunnan (Τοπική Κοινότητα Μιντιλογλίου, Topikí Koinótita Mintiloglíou), johon kuuluu varsinaisen Mintilóglin kaupungin lisäksi Chantziliákon kylä. Koko yhdyskunnan väkiluku on 2 363.
Aiemmin kaupunki kuului Paralían kuntaan ja vuodesta 2011 lähtien Patraksen kunnan Paralían kunnallisyksikköön.
Aiheesta muualla

Kuvia tai muita tiedostoja aiheesta Mintilógli Wikimedia Commonsissa